
38 DR 31.10.2011 

 
Yang Berhormat Menteri, saya mohon penilaian Yang Berhormat Menteri 

memandangkan baru-baru ini laporan daripada Bank Dunia mengenai Universiti Malaya 
dan juga National University of Singapore. Antara isu yang dibangkitkan ialah isu 
perkauman yang dikatakan antaranya menimbulkan sedikit, memberi implikasi terhadap 
prestasi universiti. Kebetulan orang yang menyediakan laporan tersebut saya tahu 
kelahiran Pulau Pinang Profesor University of Singapore. Saya mohon Yang Berhormat 
Menteri apabila keputusan ini mahkamah membuat keputusan sebegini dan saya rasa 
ini saya katakan terima kasih kepada pelajar yang tidak pasrah terus berlawan 
mengikut lunas-lunas undang-undang rules of law sehingga di tahap yang tinggi ini.  

Saya mencadangkan kepada Yang Berhormat Menteri mungkin di peringkat ini  
Yang Berhormat Menteri boleh beri satu pendirian bahawa apakah cadangan-cadangan 
Menteri yang lain... 

Timbalan Yang di-Pertua [Datuk Ronald Kiandee]: Yang Berhormat Balik 
Pulau. 

Tuan Mohd. Yusmadi Mohd. Yusoff [Balik Pulau]: Ke arah sikap 
kementerian yang lebih progresif terhadap mengendalikan hal ehwal pelajar terutama 
pelajar universiti ke arah memastikan yang kita panggil kebebasan bersuara ini dapat 
dilaksanakan dengan lebih menguntungkan negara daripada melibatkan agenda yang 
bersifat punitive, dengan izin. 

■1240 

Saya rasakan sekarang ini bersifat punitif. Pelajar menyatakan pandangan, 
pensyarah menyatakan pandangan tetapi peruntukan undang-undang itu masih lagi 
bersifat dengan izin, repressive. Saya rasa Menteri di dalam agenda memperkasakan 
pelajar dan juga institusi, apakah cadangan terdekat? Saya cadangkan, kalau tidak 
perlu, kita tidak perlukan rayuan. Mungkin satu pandangan yang lebih progresif untuk 
membawa institusi kita ke tahap yang lebih tinggi. 

Dato’ Seri Mohamed Khaled bin Nordin: Terima kasih Yang Berhormat. 
Pertamanya AUKU ini baru sahaja dipinda pada tahun 2009 dan kita tahu proses-
proses yang telah dilalui, perbincangan yang dibuat. Sudah tentulah kalau kita hendak 
buat dan kaji sekali lagi, kita perlu melalui proses yang sama kerana stakeholdernya 
berbeza-beza, bergantung pada cara dan sudut mana yang kita lihat.  

Dari sudut politik, memang kita hendak pinda tetapi dari sudut pendidikan, kita 
bercakap mengenai soal kebebasan untuk berorganisasi, untuk menjadi ahli politik, 
bagaimana pula dengan soal kebebasan untuk pembangunan intelektual? Apakah 
seseorang pelajar itu mampu untuk membangunkan intelektualnya kalau dia terikat dan 
sebagainya? Jadi, macam-macam pandangan dan dari pelbagai sudut. Dari sudut 
politik, memanglah kita hendak popular, kita hendak pinda. Dari sudut pendidikan? Jadi, 
biarlah saya berhenti setakat itu kerana stakeholdernya banyak, bukannya orang luar 
sahaja. Jadi, itu sahaja yang saya hendak sampaikan Tuan Yang di-Pertua. 

Dato’ Zulkifli bin Noordin [Kulim Bandar Baharu]: Yang Berhormat Menteri. 

Tuan Chua Tian Chang @ Tian Chua [Batu]: [Bangun] 

Dato’ Seri Mohamed Khaled bin Nordin: Dan kita boleh bincang lagi di 
arena yang lain dalam soal ini. Terima kasih. 

Tuan Chua Tian Chang @ Tian Chua [Batu]: Yang Berhormat Menteri. 

Dato’ Zulkifli bin Noordin [Kulim Bandar Baharu]: Yang Berhormat Menteri. 

Timbalan Yang di-Pertua [Datuk Ronald Kiandee]: Sudah habis Yang 
Berhormat. 

Tuan Tony Pua Kiam Wee [Petaling Jaya Utara]: [Bangun] 

Dato’ Zulkifli bin Noordin [Kulim Bandar Baharu]: Satu lagi. 

Dato’ Seri Mohamed Khaled bin Nordin: Sudah habis. 

Timbalan Yang di-Pertua [Datuk Ronald Kiandee]: Saya jemput 
Kementerian Perdagangan Antarabangsa dan Industri.  

 

 



Yang Berhormat Menteri, saya mohon penilaian Yang Berhormat Menteri. memandangkan baru-baru ini laporan daripada Bank Dunia mengenai Universiti Malaya dan juga National University of Singapore. Antara isu yang dibangkitkan ialah isu perkauman yang dikatakan antaranya menimbulkan sedikit, memberi implikasi terhadap prestasi universiti. Kebetulan orang yang menyediakan laporan tersebut saya tahu kelahiran Pulau Pinang Profesor University of Singapore. Saya mohon Yang Berhormat Menteri apabila keputusan ini mahkamah membuat keputusan sebegini dan saya rasa ini saya katakan terima kasih kepada pelajar yang tidak pasrah terus berlawan mengikut lunas-lunas undang-undang rules of law sehingga di tahap yang tinggi ini. Saya mencadangkan kepada Yang Berhormat Menteri mungkin di peringkat ini Yang Berhormat Menteri boleh beri satu pendirian bahawa apakah cadangan-cadangan Menteri yang lain... Timbalan Yang di-Pertua [Datuk Ronald Kiandee]: Yang Berhormat Balik Pulau. Tuan Mohd. Yusmadi Mohd. Yusoff [Balik Pulau]: Ke arah sikap kementerian yang lebih progresif terhadap mengendalikan hal ehwal pelajar terutama pelajar universiti ke arah memastikan yang kita panggil kebebasan bersuara ini dapat dilaksanakan dengan lebih menguntungkan negara daripada melibatkan agenda yang bersifat punitive, dengan izin. #1240. Saya rasakan sekarang ini bersifat punitif. Pelajar menyatakan pandangan, pensyarah menyatakan pandangan tetapi peruntukan undang-undang itu masih lagi bersifat dengan izin, repressive. Saya rasa Menteri di dalam agenda memperkasakan pelajar dan juga institusi, apakah cadangan terdekat? Saya cadangkan, kalau tidak perlu, kita tidak perlukan rayuan. Mungkin satu pandangan yang lebih progresif untuk membawa institusi kita ke tahap yang lebih tinggi. Dato' Seri Mohamed Khaled bin Nordin: Terima kasih Yang Berhormat. Pertamanya AUKU ini baru sahaja dipinda pada tahun 2009 dan kita tahu proses- proses yang telah dilalui, perbincangan yang dibuat. Sudah tentulah kalau kita hendak buat dan kaji sekali lagi, kita perlu melalui proses yang sama kerana stakeholdernya berbeza-beza, bergantung pada cara dan sudut mana yang kita lihat. Dari sudut politik, memang kita hendak pinda tetapi dari sudut pendidikan, kita bercakap mengenai soal kebebasan untuk berorganisasi, untuk menjadi ahli politik, bagaimana pula dengan soal kebebasan untuk pembangunan intelektual? Apakah seseorang pelajar itu mampu untuk membangunkan intelektualnya kalau dia terikat dan sebagainya? Jadi, macam-macam pandangan dan dari pelbagai sudut. Dari sudut politik, memanglah kita hendak popular, kita hendak pinda. Dari sudut pendidikan? Jadi, biarlah saya berhenti setakat itu kerana stakeholdernya banyak, bukannya orang luar sahaja. Jadi, itu sahaja yang saya hendak sampaikan Tuan Yang di-Pertua. Dato' Zulkifli bin Noordin [Kulim Bandar Baharu]: Yang Berhormat Menteri. Tuan Chua Tian Chang @ Tian Chua [Batu]: [Bangun]. Dato' Seri Mohamed Khaled bin Nordin: Dan kita boleh bincang lagi di arena yang lain dalam soal ini. Terima kasih. Tuan Chua Tian Chang @ Tian Chua [Batu]: Yang Berhormat Menteri. Dato' Zulkifli bin Noordin [Kulim Bandar Baharu]: Yang Berhormat Menteri. Timbalan Yang di-Pertua [Datuk Ronald Kiandee]: Sudah habis Yang Berhormat. Tuan Tony Pua Kiam Wee [Petaling Jaya Utara]: [Bangun]. Dato' Zulkifli bin Noordin [Kulim Bandar Baharu]: Satu lagi. Dato' Seri Mohamed Khaled bin Nordin: Sudah habis. Timbalan Yang di-Pertua [Datuk Ronald Kiandee]: Saya jemput Kementerian Perdagangan Antarabangsa dan Industri.